श्रीनगर। जम्मू कश्मीर के शोपियां में आतंकियों के साथ हुई मुठभेड़ में प्रोफेसर से आतंकी बना मोहम्मद रफी भट्ट को सेना ने रविवार दोपहर मार गिराया। सेना के हाथों मरने से पहले भट्ट ने अपने पिता से फोन पर बात कर कहा था कि अगर मैंने आपको दुख पहुंचाया हो, तो मुझे माफ कर देना। पिता फयाज मोहम्मद भट्ट के लिए बेटे का दिन का पहला और आखिरी कॉल था। पिछले सप्ताह शुक्रवार को भट्ट लापता हो गया था, जिसके बाद पता चला कि उसने आतंकी संगठन हिजबुल मुजाहिद्दीन ज्वॉइन कर लिया है।